ਉਪ ਰਾਸ਼ਟਰਪਤੀ ਸਕੱਤਰੇਤ
ਉਪ ਰਾਸ਼ਟਰਪਤੀ ਨੇ ਥਿੰਕ ਟੈਂਕਾਂ ਨੂੰ ਕੋਵਿਡ ਦੇ ਬਾਅਦ ਦੀ ਦੁਨੀਆ ’ਤੇ ਅਤੇ ਭਾਰਤ ਦੇ ਲਈ ਇਸ ਦੇ ਪ੍ਰਭਾਵਾਂ ’ਤੇ ਧਿਆਨ ਦੇਣ ਨੂੰ ਕਿਹਾ
ਉਪ ਰਾਸ਼ਟਰਪਤੀ ਨੇ ਕਿਹਾ, ਕੋਵਿਡ -19 ਮਹਾਮਾਰੀ ਮਾਨਵਤਾ ਦੇ ਜਿਊਂਦੀ ਯਾਦ ਵਿੱਚ ਸਾਹਮਣੇ ਆਈ ਸਭ ਤੋਂ ਗੰਭੀਰ ਚੁਣੌਤੀ ਹੈ
ਉਪ ਰਾਸ਼ਟਰਪਤੀ ਨੇ ਇੰਡੀਅਨ ਕੌਂਸਲ ਆਵ੍ ਵਰਲਡ ਅਫੇਅਰਸ  ਦੀ ਗਵਰਨਿੰਗ ਕੌਂਸਲ ਦੀ 19ਵੀਂ ਬੈਠਕ ਅਤੇ ਗਵਰਨਿੰਗ ਬਾਡੀ ਦੀ 20ਵੀਂ ਬੈਠਕ ਨੂੰ ਸੰਬੋਧਨ ਕੀਤਾ
ਏਸ਼ੀਆ-ਪੈਸਿਫਿਕ ਕੋਆਰਡੀਨੇਸ਼ਨ ਸੈਂਟਰ ਵਿੱਚ ਇੱਕ ਸ਼ੰਘਾਈ ਸਹਿਯੋਗ ਸੰਗਠਨ  ਅਧਿਐਨ ਕੇਂਦਰ ਅਤੇ ਸੁਰੱਖਿਆ ਸਹਿਯੋਗ ਪਰਿਸ਼ਦ ਸਥਾਪਿਤ ਕਰਨ ਦੇ ਆਈਸੀਡਬਲਿਊਏ ਦੇ ਫੈਸਲੇ ਦੀ ਸਰਾਹਨਾ ਕੀਤੀ
“ਸਪ੍ਰੂ ਹਾਊਸ: ਅ ਸਟੋਰੀ ਆਵ੍ ਇੰਸਟੀਟਿਊਸ਼ਨ ਬਿਲਡਿੰਗ ਇਨ ਵਰਲਡ ਅਫੇਅਰਸ” ਨਾਮਕ ਕਿਤਾਬ ਲਾਂਚ ਕੀਤੀ
ਸਾਬਕਾ ਡਿਪਲੋਮੈਟ, ਸ਼੍ਰੀ ਵਿਜੈ ਠਾਕੁਰ ਸਿੰਘ ਨੂੰ ਆਈਸੀਡਬਲਿਊਏ ਦਾ ਅਗਲਾ ਮਹਾਨਿਦੇਸ਼ਕ ਨਿਯੁਕਤ ਕੀਤਾ ਗਿਆ
ਉਪ ਰਾਸ਼ਟਰਪਤੀ ਸ਼੍ਰੀ ਐੱਮ ਵੈਂਕਈਆ ਨਾਇਡੂ ਨੇ ਅੱਜ ਕੋਵਿਡ-19 ਮਹਾਮਾਰੀ ਨੂੰ ਮਾਨਵਤਾ ਦੀ ਜਿਊਂਦੀ ਯਾਦ ਵਿੱਚ ਸਾਹਮਣੇ ਆਈ ਸਭ ਤੋਂ ਗੰਭੀਰ ਚੁਣੌਤੀ ਕਰਾਰ ਦਿੱਤਾ ਅਤੇ ਭਾਰਤੀ ਰਣਨੀਤਕ ਅਤੇ ਅਕੈਡਮਿਕ ਕਮਿਊਨਿਟੀ ਨੂੰ ਕੋਵਿਡ ਦੇ ਬਾਅਦ ਦੀ ਦੁਨੀਆ ’ਤੇ ਅਤੇ ਭਾਰਤ ਦੇ ਲਈ ਇਸ ਦੇ ਪ੍ਰਭਾਵਾਂ ’ਤੇ ਧਿਆਨ ਦੇਣ ਦੀ ਅਪੀਲ ਕੀਤੀ।
ਉਪ-ਰਾਸ਼ਟਰਪਤੀ, ਸ਼੍ਰੀ ਨਾਇਡੂ, ਇੰਡੀਅਨ ਕੌਂਸਲ ਆਵ੍ ਵਰਲਡ ਅਫੇਅਰਸ  ਦੇ ਅਹੁਦੇ ਕਾਰਨ ਪ੍ਰਧਾਨ ਵੀ ਹਨ। ਉਨ੍ਹਾਂ ਨੇ ਅੱਜ ਹੈਦਰਾਬਾਦ ਤੋਂ ਆਈਸੀਡਬਲਿਊਏ ਦੀ ਗਵਰਨਿੰਗ ਕੌਂਸਲ ਦੀ 19ਵੀਂ ਬੈਠਕ ਨੂੰ ਪ੍ਰੈੱਸ ਕਾਨਫ਼ਰੰਸ ਦੇ ਜ਼ਰੀਏ ਸੰਬੋਧਨ ਕਰਦੇ ਹੋਏ ਇਹ ਟਿੱਪਣੀ ਕੀਤੀ। ਇਸ ਤੋਂ ਪਿਛਲੇ ਦਿਨ ਵਿੱਚ, ਉਨ੍ਹਾਂ ਨੇ ਆਈਸੀਡਬਲਿਊਏ ਦੀ ਗਵਰਨਿੰਗ ਬਾਡੀ ਦੀ 20ਵੀਂ ਬੈਠਕ ਦੀ ਪ੍ਰਧਾਨਗੀ ਕੀਤੀ।
ਬੈਠਕ ਨੂੰ ਸੰਬੋਧਨ ਕਰਦੇ ਹੋਏ ਸ਼੍ਰੀ ਨਾਇਡੂ ਨੇ ਤਸੱਲੀ ਪ੍ਰਗਟਾਉਂਦੇ ਹੋਏ ਕਿਹਾ ਕਿ ਮਹਾਮਾਰੀ ਦੇ ਆਲਮੀ ਪ੍ਰਭਾਵ ਦਾ ਵਿਸ਼ਲੇਸ਼ਣ ਆਈਸੀਡਬਲਿਊਏ ਦੇ ਸਾਰੇ ਵਿਚਾਰ-ਵਟਾਂਦਰੇ ਅਤੇ ਖੋਜ ਦੇ ਖੇਤਰਾਂ ਵਿੱਚ ਇੱਕ ਅਹਿਮ ਵਿਸ਼ਾ ਰਿਹਾ ਹੈ।
ਉਪ-ਰਾਸ਼ਟਰਪਤੀ ਨੇ ਮਹਾਮਾਰੀ ਦੇ ਸੰਕਟ ਦੇ ਬਾਵਜੂਦ ਪਿਛਲੇ ਸਾਲ ਹੋਈ ਆਈਸੀਡਬਲਿਊਏ ਦੀ ਦੀਆਂ ਗਤੀਵਿਧੀਆਂ ਦੀ ਸਰਾਹਨਾ ਕੀਤੀ। ਗੌਰ ਕਰਨ ਵਾਲੀ ਗੱਲ ਹੈ ਕਿ ਪਿਛਲੇ ਸੱਤ ਮਹੀਨਿਆਂ ਵਿੱਚ ਆਪਣੀਆਂ ਖੋਜ ਗਤੀਵਿਧੀਆਂ ਤੋਂ ਇਲਾਵਾ ਆਈਸੀਡਬਲਿਊਏ ਨੇ ਕੁੱਲ 28 ਪ੍ਰੋਗਰਾਮ ਆਯੋਜਿਤ ਕੀਤੇ ਜਿਨ੍ਹਾਂ ਵਿੱਚ ਸੰਮੇਲਨ, ਪੈਨਲ ਚਰਚਾਵਾਂ,ਲੈਕਚਰ, ਟਰੈਕ-2 ਸੰਵਾਦ ਅਤੇ ਕਿਤਾਬਾਂ ’ਤੇ ਚਰਚਾਵਾਂ ਸ਼ਾਮਲ ਹਨ। ਸ਼੍ਰੀ ਨਾਇਡੂ ਇਸ ਗੱਲ ਤੋਂ ਖੁਸ਼ ਸੀ ਕਿ ਆਪਣੇ ਪ੍ਰੋਗਰਾਮ ਗਤੀਵਿਧੀਆਂ ਵਿੱਚ ਖੇਤਰ ਦੇ ਅਧਿਐਨ ’ਤੇ ਰਵਾਇਤੀ ਧਿਆਨ ਦੇਣ ਤੋਂ ਇਲਾਵਾ, ਆਈਸੀਡਬਲਿਊਏ ਨੇ ਹਾਲ ਹੀ ਵਿੱਚ ਗਾਂਧੀ ਜੀ ਅਤੇ ਵਿਸ਼ਵ, ਸਮੁੰਦਰੀ ਮਾਮਲਿਆਂ, ਉੱਨਤ ਸ਼ੋਧ ਬਹੁਪੱਖਵਾਦ, ਅੰਤਰਰਾਸ਼ਟਰੀ ਸਬੰਧਾਂ ਦੇ ਅੰਦਰ ਲਿੰਗ ਅਤੇ ਕੂਟਨੀਤੀ, ਅਤੇਪਹਿਲੇ ਵਿਸ਼ਵ ਯੁੱਧ ਵਿੱਚ ਭਾਰਤੀ ਸੈਨਿਕਾਂ ਦੇ ਯੋਗਦਾਨ ਜਿਹੇ ਵਿਆਪਕ ਵਿਸ਼ਿਆਂ ’ਤੇ ਵੀ ਧਿਆਨ ਕੇਂਦ੍ਰਿਤ ਕਰਨ ਦੇ ਲਈ ਯਤਨ ਕੀਤੇ ਹਨ। ਉਨ੍ਹਾਂ ਨੇ ਕਿਹਾ ਕਿ ਮਹਾਮਾਰੀ ਦੇ ਦੌਰਾਨ ਪਰਿਸ਼ਦ ਨੇ ਡਿਜੀਟਲ ਮੰਚਾਂ ਦੀ ਪੂਰੀ ਵਰਤੋਂ ਕੀਤੀ ਹੈ, ਜਿਸ ਨੇ ਉਸ ਦੀ ਪਹੁੰਚ ਵਧਾਉਣ ਦੇ ਮੌਕੇ ਪ੍ਰਦਾਨ ਕੀਤੇ ਹਨ।
ਉਪ-ਰਾਸ਼ਟਰਪਤੀ ਨੇ ਇਸ ਗੱਲ ’ਤੇ ਤਸੱਲੀ ਪ੍ਰਗਟਾਈ ਕਿ ਆਈਸੀਡਬਲਿਊਏ ਨੇ ਉਨ੍ਹਾਂ ਮੁੱਦਿਆਂ ’ਤੇ ਧਿਆਨ ਦੇਣ ਦੇ ਆਪਣੇ ਯਤਨਾਂ ਨੂੰ ਜਾਰੀ ਰੱਖਿਆ ਹੈ ਜੋ ਵਿਦੇਸ਼ ਨੀਤੀ ਦੇ ਏਜੰਡੇ ਵਿੱਚ ਸਭ ਤੋਂ ਉੱਪਰ ਹਨ ਅਤੇ ਨਾਲ ਹੀ ਆਪਣੇ ਸੰਵਾਦਾਂ, ਚਰਚਾਵਾਂ ਅਤੇ ਖੋਜ ਦੇ ਨਤੀਜਿਆਂ ਨੂੰ ਜ਼ਿਆਦਾ ਨੀਤੀ ਪ੍ਰਭਾਵੀ ਬਣਾਉਣਾ ਵੀ ਜਾਰੀ ਰੱਖਿਆ ਹੈ। ਉਨ੍ਹਾਂ ਨੂੰ ਇਹ ਜਾਣ ਕੇ ਖੁਸ਼ੀ ਹੋਈ ਕਿਆਈਸੀਡਬਲਿਊਏ ਦੇ ਪ੍ਰੋਗਰਾਮਾਂ ਵਿੱਚ ਵਿਦੇਸ਼ ਮੰਤਰਾਲੇ ਦੀ ਲਗਾਤਾਰ ਉੱਚ ਪੱਧਰੀ ਭਾਗੀਦਾਰੀ ਰਹੀ ਹੈ ਅਤੇ ਦੋਵੇਂ, ਸਮੁੰਦਰੀ ਮਾਮਲਿਆਂ, ਇੰਡੀਆ-ਪੈਸਿਫਿਕ ਓਸ਼ੇਨ ਇਨੀਸ਼ੀਏਟਿਵ, ਇੰਡੀਅਨ ਓਸ਼ੀਅਨ ਰਿਮ ਐਸੋਸੀਏਸ਼ਨ , ਭਾਰਤ ਦੀ ਸੰਯੁਕਤ ਰਾਸ਼ਟਰ ਪਰਿਸ਼ਦ 2021-22 ਵਿੱਚ ਅਸਥਾਈ ਮੈਂਬਰਸ਼ਿਪ, ਸ਼ੰਘਾਈ ਸਹਿਯੋਗ ਸੰਗਠਨ, ਪਾਕਿਸਤਾਨ, ਅਫ਼ਗ਼ਾਨਿਸਤਾਨ, ਨੇਪਾਲ, ਬਿਲਕੁਲ ਪੂਰਬ ਵਿੱਚ ਭਾਰਤ-ਜਪਾਨ-ਰੂਸ ਸਹਿਯੋਗ ਜਿਹੇ ਮੁੱਦਿਆਂ ’ਤੇ ਕਰੀਬੀ ਸਹਿਯੋਗ ਕਰਦੇ ਹੋਏ ਕੰਮ ਕਰ ਰਹੇ ਹਨ।
ਸ਼੍ਰੀ ਨਾਇਡੂ ਨੇ ਰਾਸ਼ਟਰੀ ਉੱਨਤ ਅਧਿਐਨ ਸੰਸਥਾਨ, ਬੰਗਲੌਰ, ਇੰਡੀਅਨ ਸਕੂਲ ਆਵ੍ ਬਿਜ਼ਨਸ, ਹੈਦਰਾਬਾਦ, ਸੈਂਟਰ ਫਾਰ ਪਬਲਿਕ ਪਾਲਿਸੀ, ਕੋਚੀ, ਏਸ਼ੀਅਨ ਕਨਫਲੂਐਂਸ, ਸ਼ਿਲੌਂਗ ਅਤੇ ਰਾਸ਼ਟਰੀ ਰੱਖਿਆ ਯੂਨੀਵਰਸਿਟੀ, ਗੁਜਰਾਤ ਸਮੇਤ ਹੋਰ ਇਹੋ ਜਿਹੇ ਵਿਚਾਰਧਾਰਾ ਵਾਲੇ ਸੰਸਥਾਨਾਂ, ਥਿੰਕ-ਟੈਂਕ ਅਤੇ ਯੂਨੀਵਰਸਿਟੀਆਂ ਦੇ ਨਾਲ ਕੰਮ ਕਰਨ ਅਤੇ ਹੱਲ ਲੱਭਣ ਦੇ ਲਈ ਆਈਸੀਡਬਲਿਊਏ ਦੇ ਯਤਨਾਂ ਦੀ ਵੀ ਪ੍ਰਸ਼ੰਸਾ ਕੀਤੀ।
ਉਨ੍ਹਾਂ ਨੇ ਪਰਿਸ਼ਦ ਦੇ ਅੰਦਰ ਏਸ਼ੀਆ-ਪੈਸਿਫਿਕ  ਕੋਆਰਡੀਨੇਸ਼ਨ ਸੈਂਟਰ ਵਿੱਚ ਸ਼ੰਘਾਈ ਸਹਿਯੋਗ ਸੰਗਠਨ  ਅਧਿਐਨ ਕੇਂਦਰ ਅਤੇ ਸੁਰੱਖਿਆ ਸਹਿਯੋਗ ਪਰਿਸ਼ਦ ਦੀ ਸਥਾਪਨਾ ਦੇ ਲਈ ਸਬੰਧਿਤ ਆਈਸੀਡਬਲਿਊਏ ਕਮੇਟੀਆਂ ਦੇ ਫ਼ੈਸਲੇ ਦਾ ਸੁਆਗਤ ਕੀਤਾ। ਇਨ੍ਹਾਂ ਪਹਿਲਾਂ ਦਾ ਉਦੇਸ਼ ਇਨ੍ਹਾਂ ਬਹੁਪੱਖੀ ਮੰਚਾਂ ਨਾਲ ਜੁੜੇ ਆਈਸੀਡਬਲਿਊਏ ਦੇ ਕੰਮਾਂ ਨੂੰ ਹੁਲਾਰਾ ਦੇਣਾ ਹੈ। ਉਪ-ਰਾਸ਼ਟਰਪਤੀ ਨੇ ਆਈਸੀਡਬਲਿਊਏ ’ਤੇ ਕਿਤਾਬ ਪ੍ਰਕਾਸ਼ਨ ਪ੍ਰੋਗਰਾਮ ਦੇ ਪੇਸ਼ੇਵਰ ਪ੍ਰਬੰਧਨ ਦੀ ਦਿਸ਼ਾ ਵਿੱਚ ਪਰਿਕਲਪਿਤ ਯਤਨਾਂ ਦਾ ਵੀ ਸੁਆਗਤ ਕੀਤਾ, ਜੋ ਅੰਤਰਰਾਸ਼ਟਰੀ ਸਬੰਧਾਂ ਦੇ ਖੇਤਰ ਵਿੱਚ ਅਕੈਡਮਿਕਾਂ, ਪ੍ਰੈਕਟੀਸ਼ਨਰਾਂ ਅਤੇ ਆਉਣ ਵਾਲੇ ਸਕਾਲਰਾਂ ਦਾ ਸਮਰਥਨ ਕਰਨ ਦੇ ਉਦੇਸ਼ ਨਾਲ ਜੁੜੀਆਂ ਉਸ ਦੀਆਂ ਗਤੀਵਿਧੀਆਂ ਦਾ ਇੱਕ ਅਹਿਮ ਖੇਤਰ ਹੈ।
ਇਸ ਮੌਕੇ ’ਤੇ ਉਪ-ਰਾਸ਼ਟਰਪਤੀ ਨੇ ਆਈਸੀਡਬਲਿਊਏ ਦੇ ਡਾਇਰੈਕਟਰ ਡਾ. ਟੀਸੀਏ ਰਾਘਵਨ ਅਤੇ ਆਈਸੀਡਬਲਿਊਏ ਦੇ ਰਿਸਰਚ ਫੈਲੋ ਡਾ. ਵਿਵੇਕ ਮਿਸ਼ਰਾ ਦੁਆਰਾ ਲਿਖੀ ਸਪ੍ਰੂ ਹਾਊਸ: ਅ ਸਟੋਰੀ ਆਵ੍ ਇੰਸਟੀਟਿਊਸ਼ਨਲ ਬਿਲਡਿੰਗ ਇਨ ਵਰਲਡ ਅਫੇਅਰ ਦੀ ਕਿਤਾਬ ਨੂੰ ਵੀ ਲਾਂਚ ਕੀਤਾ। ਉਨ੍ਹਾਂ ਨੇ ਇਨ੍ਹਾਂ ਲੇਖਕਾਂ ਨੂੰ ਵਧਾਈ ਦਿੱਤੀ ਜਿਨ੍ਹਾਂ ਨੇ ਕਿਤਾਬ ਵਿੱਚ ਦੇਸ਼ ਦੇ ਸਭ ਤੋਂ ਪੁਰਾਣੇ ਵਿਦੇਸ਼ੀ ਨੀਤੀ ਥਿੰਕ ਟੈਂਕ ਆਈਸੀਡਬਲਿਊਏ ਦਾ ਇਤਿਹਾਸ ਦਿੱਤਾ ਹੈ, ਇਸ ਗੱਲ ਦੀ ਇੱਕ ਝਲਕ ਪ੍ਰਦਾਨ ਕੀਤੀ ਹੈ ਕਿ ਭਾਰਤ ਵਿੱਚ ਅੰਤਰਰਾਸ਼ਟਰੀ ਮਾਮਲਿਆਂ ਦਾ ਗੰਭੀਰ ਅਧਿਐਨ ਅਤੇ ਵਿਦੇਸ਼ ਨੀਤੀ ਉੱਤੇ ਬਹਿਸ ਕਿਵੇਂ ਸ਼ੁਰੂ ਹੋਈ, ਜਿਸ ਨੂੰ ਆਈਸੀਡਬਲਿਊਏਦੀ ਇੱਕ ਗ਼ੈਰ-ਪੱਖਪਾਤਪੂਰਨ ਸੰਸਥਾ ਨਿਰਮਾਣ ਪ੍ਰਕਿਰਿਆ ਦੁਆਰਾ ਹੁਲਾਰਾ ਦਿੱਤਾ ਗਿਆ ਸੀ। ਉਪ-ਰਾਸ਼ਟਰਪਤੀ ਨੇ ਇਸ ਕਿਤਾਬ ਨੂੰ ਲਿਖਣ ਦੀ ਪ੍ਰਕਿਰਿਆ ਵਿੱਚ ਪਾਏ ਗਏ ਇਤਿਹਾਸਿਕ ਅਤੇ ਆਰਕੋਲੋਜੀਕਲ ਰਿਕਾਰਡ ਨੂੰ ਠੀਕ ਨਾਲ ਸੂਚੀਬੱਧ ਕਰਨ ਅਤੇ ਬਚਾਉਣ ਦੇ ਲਈ ਇੱਕ ‘ਆਈਸੀਡਬਲਿਊਏ ਆਰਕਾਈਵਜ਼ ਯੂਨਿਟ’ ਸਥਾਪਿਤ ਕਰਨ ਨਾਲ ਜੁੜੇ ਆਈਸੀਡਬਲਿਊਏ ਕਮੇਟੀਆਂ ਦੇ ਫ਼ੈਸਲੇ ਦਾ ਵੀ ਸੁਆਗਤ ਕੀਤਾ।
ਉਪ-ਰਾਸ਼ਟਰਪਤੀ ਨੂੰ ਇਹ ਜਾਣ ਕੇ ਖੁਸ਼ੀ ਹੋਈ ਕਿ ਆਮ ਪਾਠਕ ਨੂੰ ਟਾਰਗੇਟ ਵਿਸ਼ਵ ਮਾਮਲਿਆਂ ਵਿੱਚ ਖੋਜ ਅਤੇ ਵਿਸ਼ੇਸ਼ ਕਾਰਜ ਕਰਨ ਦੇ ਲਈ ਆਈਸੀਡਬਲਿਊਏ ਨਾਲ ਕੀਤੇ ਗਏ ਉਨ੍ਹਾਂ ਦੇ ਸੱਦੇ ਦੇ ਜਵਾਬ ਬੱਚਾ ਸੰਸਥਾ ਨੇ ਬੰਗਲਾਦੇਸ਼ ਦੇ ਨਾਲ ਭਾਰਤ ਦੇ ਦੋ-ਪੱਖੀ ਸਬੰਧਾਂ ’ਤੇ ਸੌਖੀ ਭਾਸ਼ਾ ਵਿੱਚ ਲਿਖੇ ਅਤੇ ਬਿਨਾ ਕਿਸੇ ਖ਼ਾਸ ਬਿਓਰੇ ਵਾਲਾ ਇੱਕ ਸੰਖੇਪ ਮੋਨੋਗ੍ਰਾਫ ਬਣਾਇਆ ਹੈ। ਉਨ੍ਹਾਂ ਨੇ ਕਿਹਾ ਕਿ ਇਸੇ ਤਰ੍ਹਾਂ ਦੇ ਮੋਨੋਗ੍ਰਾਫ ਹੋਰ ਦੇਸ਼ਾਂ ਦੇ ਸੰਦਰਭ ਵਿੱਚ ਵੀ ਬਣਾਏ ਜਾ ਸਕਦੇ ਹਨ।
ਡਾ. ਟੀਸੀਏ ਰਾਘਵਨ ਦਾ ਕਾਰਜਕਾਲ 23 ਜੁਲਾਈ, 2021 ਨੂੰ ਸਮਾਪਤ ਹੋ ਰਿਹਾ ਹੈ ਜਿਸ ਨੂੰ ਦੇਖਦੇ ਹੋਏ ਵਿਦੇਸ਼ ਮੰਤਰਾਲੇ ਦੇ ਸਾਬਕਾ ਸਕੱਤਰ  ਸ਼੍ਰੀ ਵਿਜੈ ਠਾਕੁਰ ਸਿੰਘ ਨੂੰ ਬੈਠਕ ਵਿੱਚ ਆਈਸੀਡਬਲਿਊਏ ਦਾ ਪਹਿਲਾ ਮਹਾਨਿਦੇਸ਼ਕ ਨਿਯੁਕਤ ਕੀਤਾ ਗਿਆ। ਆਈਸੀਡਬਲਿਊਏ ਐਕਟ 2001  ਆਈਸੀਡਬਲਿਊਏ ਦੇ ਮਹਾਨਿਦੇਸ਼ਕ ਅਤੇ ਅਹੁਦੇ ਕਾਰਨ ਮੈਂਬਰ ਦੇ ਲਈ ਤਿੰਨ ਸਾਲ ਦਾ ਕਾਰਜਕਾਲ ਅਤੇ ਨਵੇਂ ਮਹਾਨਿਦੇਸ਼ਕ ਦੀ ਨਿਯੁਕਤੀ ਦੀ ਪ੍ਰਕਿਰਿਆ ਨਿਰਧਾਰਿਤ ਕਰਦਾ ਹੈ।
ਪ੍ਰੈੱਸ ਕਾਨਫਰੰਸ ਦੇ ਜ਼ਰੀਏ ਆਯੋਜਤ ਕੀਤੀ ਗਈ ਇਸ ਬੈਠਕ ਵਿੱਚ ਪਰਿਸ਼ਦ ਨੇ ਤਿੰਨ ਉਪ-ਪ੍ਰਧਾਨ - ਵਿਦੇਸ਼ ਮੰਤਰੀ ਡਾ.ਐੱਸ ਜੈਸ਼ੰਕਰ, ਵਿਦੇਸ਼ ਮਾਮਲਿਆਂ ਦੀ ਸੰਸਦੀ ਸਥਾਈ ਕਮੇਟੀ ਦੇ ਪ੍ਰਧਾਨ ਸ਼੍ਰੀ ਪੀਪੀ ਚੌਧਰੀ ਅਤੇ ਨੀਤੀ ਆਯੋਗ ਦੇ ਉਪ-ਪ੍ਰਧਾਨ ਡਾ. ਰਾਜੀਵ ਕੁਮਾਰ ਨੇ ਹਿੱਸਾ ਲਿਆ। ਉਪ-ਰਾਸ਼ਟਰਪਤੀ ਦੇ ਸਕੱਤਰ ਡਾ. ਆਈਬੀ ਸੂਬਾਰਾਓ ਅਤੇ ਆਈਸੀਡਬਲਿਊਏ ਦੇ ਮਹਾਨਿਦੇਸ਼ਕ ਡਾ. ਟੀਸੀਏ ਰਾਘਵਨ ਵੀ ਕੌਂਸਲ ਬਾਡੀ ਅਤੇ ਗਵਰਨਿੰਗ ਬਾਡੀ ਦੇ ਹੋਰ ਮੈਂਬਰਾਂ ਦੇ ਨਾਲ ਬੈਠਕ ਵਿੱਚ ਸ਼ਾਮਲ ਹੋ। ਇਨ੍ਹਾਂ ਮੈਂਬਰਾਂ ਵਿੱਚ ਕਈ ਸਾਂਸਦ ਸ਼ਾਮਲ ਹਨ।